《寄潭州何正臣君表待制二首 其一》
宋代·冯山

绣指初从剑外还，文章开府冠群仙。忽闻五管传边警，又出三湘领使权。

偃息湖山非久计，翱翔鸿鹄待殊迁。不同宣室因循召，台辅明时属少年。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。